Dragan Bulič: Spletni zmenki – zakaj pa ne?

Dragan Bulič je eden izmed pionirjev Radia Študent, svojo karierno pot pa je nadaljeval na Valu 202, kjer že 35 let vodi radijsko oddajo ŠTOS. Je glasbeni urednik na 1. programu Radia Slovenija ter velik ljubitelj športa in slovenskega jezika. Leta 2009 je prejel Viktorja za življenjsko delo.

Kaj trenutno počnete v življenju, s čim se ukvarjate?

“Že eno leto sem v pokoju, a sploh ne vem, kaj je to. Šefi so mi do konca junija podaljšali oddajo ŠTOS, tako da sem skoraj vsak dan na radiu in na kavi s prijatelji.”

Vir: Dragan Bulič

Kaj je pri vas v tem trenutku na prvem mestu?

“Zdravje. Letos jih je odšlo že precej glasbenikov …”

Za koga in kaj bi lahko rekli, da ljubite v svojem življenju?

“Na prvem mestu sem jaz, pa moja otroka, glasba, šport …”

Vaša prva asociacija na ljubezen?

“Slovenija (Love je v tej besedi!).”

Prvi poljub in prvi seks, oba si zapomnimo za vedno. Imate na ta dva trenutka lepe spomine?

“To je pa že tako dolgo nazaj, da sem že skoraj pozabil. Vem le to, da prvič nisem bil najbolj uspešen …”

Nam lahko zaupate kakšno “odštekano zgodbo”, ki se vam je pripetila v vašem ljubezenskem življenju?

“Seks pod tušem po tenisu, tako kot v filmu. Šele potem sem videl, da sem pozabil zakleniti vrata od garderobe.”

Je v vaših očeh samskost obdobje, ki ga je treba čim prej končati, ali pa morda najlepše obdobje v življenju, ki ga je treba pošteno izkoristiti?

“Glede na to, da sem že nekaj časa sam, lahko rečem, da bi vsaj v teh letih, to priporočil vsem. Ni kreganja, ni pospravljanja, ni laganja in zasliševanja …”

Vir: Dragan Bulič

Kako pa gledate na prekinitev partnerske zveze? Kako ste se, če ste bili kdaj v tem položaju, s tem soočali?

“To pa je res odvisno od posameznika. Nekateri bi zaradi tega celo ubijali. Jaz s tem nisem imel nobenih problemov, res pa je, da mi je kasnejša ljubica, ki je bila zelo ljubosumna, precej grenila življenje. No, je pa bila zaradi tega zelo strastna in vredna greha.”

Danes se že 20 % Slovencev spozna preko spleta. Kaj menite vi o spletnem spoznavanju?

“O tem sem samo bral in če ne gre drugače, zakaj pa ne. No, eno je dopisovanje, eno pa potem z nekom živeti skupaj.”

Na največjem slovenskem spoznavnem portalu ona-on.com se je spoznalo kar 15.000 parov. Je tudi med vašimi znanci kakšen par, čigar iskrica je preskočila prav na ona-on.com?

“Ne poznam nikogar.”

Kaj bi sporočili vsem samskim uporabnikom ona-on.com, ki ljubezen svojega življenja še iščejo?

“Torej: Zapojte si pesem Dan ljubezni!”